পৌর আওয়ামী লীগের সম্মেলন উপলক্ষে জেলা আওয়ামী লীগের সাধারণ সম্পাদক আলহাজ সাইদুল করিম মিন্টু বলেন, ২০১৮ সালের সংসদ নির্বাচনকে সামনে রেখে বাংলাদেশ আওয়ামী লীগের সভানেত্রী ও মাননীয় প্রধানমন্ত্রী দেশরত্ন শেখ হাসিনার নির্দেশে তৃণমূল সংগঠনকে শক্তিশালী করার জন্য পৌর আওয়ামী লীগের সম্মেলন করা হচ্ছে। আমি আশা করি এই সম্মেলনের মাধ্যমে নতুন নেতৃত্বে যারা আসবেন তারা ঐক্যবদ্ধ ভাবে জননেত্রী শেখ হাসিনার ক্ষুধা, দারিদ্রমুক্ত বাংলাদেশ গঠনে, ভিশন-২০২১ ও ২০৪১ বাস্তবায়নে, ডিজিটাল বাংলাদেশ গড়ার দৃঢ় প্রত্যয়ে এবং উন্নত বাংলাদেশ গড়ার পথে সহায়ক শক্তি হিসেবে কাজ করবে। তিনি বলেন, আগামী সংসদ নির্বাচনে দেশনেত্রী শেখ হাসিনা যাকে দলীয় মনোনয়ন দিবেন তাকে আমরা নতুন নেতৃবৃন্দকে নিয়ে ঐক্যবদ্ধ ভাবে কাজ করে নৌকার বিজয় ছিনিয়ে আনব ইন্শআল্লাহ।